Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dimarts  21.07.2009  09:59

U.E. Sant Andreu: assemblea, presentació i nova seu social

Presentats l'equip 2009-2010 i el pressupost i anunci del president que la nova Seu Social estarà al recuperat Bar Versalles

Divendres 17 de juliol 2009 es va celebrar una Assemblea Informativa per a accionistes i abonats, on el president Joan Gaspart va anunciar el pressupost per a la temporada, va recuperar a la directiva Carme Alfocea i va fer l'anunci de que estava negociant personalment la recuperació del mític Bar Versalles, tancat per la crisi financera, com a Seu Social de la U.E. Sant Andreu. Posteriorment a l'Estadi es va presentar l'equip 2009-2010.

A l'Assemblea, el president del Club i soci majoritari Joan Gaspart va descobrir el pressupost per a la Temporada 2009-2010, que serà de 1.935.000 euros, 248.000 menys que l’any anterior, on ell n'aportarà 700.000. Va anunciar l'ampliació de capital d'1.000.000 d'euros que aportaran un miler de nous petits accionistes, 320 que ja hi ha i 710 de nous, a 10 euros l'acció.

Va fer presentació del Consell d’Administració de la Societat Anònima Esportiva (SAE) i de la Junta Directiva, on va ser recuperada Carme Alfocea. Aquests càrrecs s'hauran d'aprovar en l'Assemblea Oficial del proper mes d'octubre.

Va confirmar Natxo Gonzàlez com a tècnic dels diferents equips i va relacionar la nova plantilla del primer equip, que lluitarà per aconseguir l'ascens a 2a.A com en la temporada passada en la que va arribar a disputar el 'play off'.

També va informar que l'Estadi Narcís Sala no es veurà afectat per les obres del T.G.V. com es sospitava i que, per tant, gestionarà amb l'ajuntament de Barcelona, propietari de les instal·lacions, la imprescindible reforma del recinte aplaçada fins hores d'ara per la possible afectació.

Va ser, però, una notícia extraesportiva la que va arribar més al cor de molts dels presents. El Sr. Gaspart va dir que estava negociant personalment amb els anteriors gestors la reapertura del Bar Versalles, tancat actualment amb motiu de les dificultats econòmiques insalvables arran la crisi financera, i destinar-lo a Seu Social de la Unió Esportiva, sense deixar les seves activitats hoteleres ni la seva condició de punt de trobada, una veritable institució, de la gent andreuenca.

En acabar l'assemblea tothom es va dirigir a l'Estadi per a assistir a la presentació, jugador per jugador, de l'equip que haurà de procurar portar la Unió Esportiva a la Segona Divisió A estatal, escoltar els parlaments del capità, de l'entrenador, del president i de la regidora del 'Districte Sant Andreu' de l'ajuntament de Barcelona, i, en acabar, presenciar el mini-entrenament i el partidet.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine